**nubia Pad 3D: Το πρώτο 3D tablet χωρίς τη χρήση γυαλιών αποκλειστικά σε COSMOTE και ΓΕΡΜΑΝΟ**

* *Με τεχνολογία προβολής οθόνης 3D μέσω AI και μετατροπή περιεχομένου 2D σε 3D σε πραγματικό χρόνο*
* *Τετραπλό σύστημα στερεοφωνικών ηχείων για κορυφαία ποιότητα ήχου*
* *Δώρο θήκη nubia 3D και φορτιστής 33W αξίας 69,90€ και δωρεάν 3 χρόνια εγγύηση*

17 Οκτωβρίου 2023

Το πρώτο 3D tablet χωρίς τη χρήση γυαλιών, **nubia Pad 3D**, φέρνουν **αποκλειστικά** η **COSMOTE** και ο **ΓΕΡΜΑΝΟΣ**, στα καταστήματά τους σε όλη την Ελλάδα, αλλά και **online** στα [www.cosmote.gr](https://www.cosmote.gr/cs/cosmote/gr/3d-tablet-nubia-pad.html) και [www.germanos.gr](https://www.germanos.gr/3d-tablet-nubia-pad/). Με κάθε αγορά του nubia Pad 3D 12.4 8/128GB WiFi, **δώρο**[[1]](#footnote-1) **θήκη nubia 3D** και **φορτιστής 33W** αξίας 69,90€, αλλά και δωρεάν 3 χρόνια εγγύηση[[2]](#footnote-2).

Το νέο nubia Pad 3D της ΖΤΕ βασίζεται σε μοναδική **τεχνολογία προβολής οθόνης 3D Lightfield μέσω AI**, γεγονός που το καθιστά το **πρώτο 3D tablet** για το οποίο δεν χρειάζεται η χρήση ειδικών γυαλιών. Διαθέτει **3D** **οθόνη IPS LCD 12,4 ιντσών** με ανάλυση 2560x1600 pixels, **120Hz** refresh rate και αναλογία πλευρών 16:10, ενώ το περιεχόμενο που προβάλλεται μπορεί να μετατραπεί ακόμη και **από 2D σε 3D σε πραγματικό χρόνο**.

Το πρωτοποριακό tablet διαθέτει διπλό σύστημα καμερών **16MP** και διπλή μπροστινή κάμερα **8MP**, που επιτρέπουν τη λήψη **3D φωτογραφιών και βίντεο**, αλλά και το σκανάρισμα αντικειμένων. Η συσκευή προσφέρει, επίσης, εξαιρετική εμπειρία ήχου με **τετραπλό σύστημα στερεοφωνικών ηχείων** που υποστηρίζονται από Dolby Atmos. Το nubia Pad 3D διαθέτει τον πανίσχυρο επεξεργαστή **Qualcomm Snapdragon 888** για δυνατές επιδόσεις και multitasking, έχει μεγάλη αυτονομία με **μπαταρία 9270mAh**[[3]](#footnote-3) και υποστηρίζει ταχεία **φόρτιση 33W**.

Η ρεαλιστική αντίληψη 3D και η απεριόριστη 3D δημιουργία που προσφέρει στον χρήστη το nubia Pad 3D, το κάνουν να ξεχωρίζει. Μπορεί να χρησιμοποιηθεί τόσο στο σπίτι για τρισδιάστατη ψυχαγωγία (3D παιχνίδια, 3D φωτογραφίες, 3D stream, 3D chat, εκπαίδευση), όσο και στην εργασία (ιδανικό για μηχανικούς, γραφίστες, διακοσμητές, αρχιτέκτονες), προσφέροντας μια καθηλωτική διαδραστική 3D εμπειρία.

Οι καταναλωτές μπορούν να αποκτήσουν το κορυφαίο nubia Pad 3D στην τιμή των 1.299€[[4]](#footnote-4) ή από 27,06€/μήνα σε έως 48 άτοκες δόσεις[[5]](#footnote-5). Εναλλακτικά, μόνο στα φυσικά καταστήματα, μπορούν να τo αποκτήσουν και με έως 36 δόσεις χωρίς κάρτα.

**Προτεινόμενα Tags**: *zte, nubia pad 3D,* *tablets, cosmote, γερμανος, 3D tablet*

1. Ισχύς δώρων θήκης & φορτιστή έως 31/01/2024 ή μέχρι εξαντλήσεως των αποθεμάτων. [↑](#footnote-ref-1)
2. Η απόκτηση των δωρεάν 3 ετών εγγύηση ισχύει για αγορές έως 30/11/2023 και η ενεργοποίηση της πραγματοποιείται μόνο σε φυσικό κατάστημα. Περισσότερα στα [www.cosmote.gr](http://www.cosmote.gr) & [www.germanos.gr](http://www.germanos.gr) [↑](#footnote-ref-2)
3. Τυπική τιμή μπαταρίας. [↑](#footnote-ref-3)
4. Όλες οι τιμές είναι ενδεικτικές και περιλαμβάνουν ΦΠΑ. [↑](#footnote-ref-4)
5. Οι άτοκες δόσεις αφορούν εξόφληση μέσω πιστωτικών καρτών. [↑](#footnote-ref-5)